PRILOG I.

**I. Profil rizičnosti broda**

Profil rizičnosti broda određuje se kombinacijom sljedećih općih, povijesnih i okolišnih parametara:

**1. Opći parametri**

* 1. Vrsta broda

Putnički brodovi, tankeri za ulje i kemikalije, tankeri za plin i brodovi za rasute terete smatraju se brodovima visokog rizika.

* 1. Starost broda

Brodovi stariji od 12 godina smatraju se brodovima visokog rizika.

* 1. Rezultati države zastave

i. Brodovi koji plove pod zastavom države s velikim brojem zabrana plovidbe na području Unije i Pariškog memoranduma smatraju se brodovima visokog rizika.

ii. Brodovi koji plove pod zastavom države s malim brojem zabrana plovidbe na području Unije i Pariškog memoranduma smatraju se brodovima niskog rizika.

iii. Brodovi koji plove pod zastavom države koja je ratificirala sve obvezne instrumente IMO-a navedene u članku 2. stavku 1. smatraju se brodovima niskog rizika. Čim se donesu mjere iz članka 10. stavka 3., država zastave takvog broda mora dokazati usklađenost s Kodeksom za provedbu obveznih instrumenata IMO-a.

iv. Brodovi koji plove pod zastavom države koja je dostavila elektroničke verzije statutarnih svjedodžbi iz točaka od 1. do XX. Priloga IV.

* 1. Priznate organizacije

i. Brodovi kojima su svjedodžbe izdale priznate organizacije i koji imaju loše ili vrlo loše rezultate u pogledu broja zabrana plovidbe na području Unije i Pariškog memoranduma smatraju se brodovima visokog rizika.

ii. Brodovi kojima su svjedodžbe izdale priznate organizacije i koji imaju dobre rezultate u pogledu broja zabrana plovidbe na području Unije i Pariškog memoranduma smatraju se brodovima niskog rizika.

iii. Brodovi kojima su svjedodžbe izdale organizacije priznate u skladu s Uredbom (EZ) br. 391/2009.

* 1. Rezultati kompanije

i. Brodovi kompanije s lošim ili vrlo lošim rezultatima utvrđenima na temelju nedostataka i broja zabrana plovidbe njezinih brodova na području Unije i Pariškog memoranduma smatraju se brodovima visokog rizika.

ii. Brodovi kompanije s dobrim rezultatima utvrđenima na temelju nedostataka i broja zabrana plovidbe njezinih brodova na području Unije i Pariškog memoranduma smatraju se brodovima niskog rizika.

* 1. Povijesni parametri

i. Brodovi kojima je zabranjena plovidba više od jedanput smatraju se brodovima visokog rizika.

ii. Brodovi kojima je tijekom inspekcijskog pregleda ili inspekcijskih pregleda u razdoblju iz Priloga II. utvrđen manji broj nedostataka od broja navedenog u Prilogu II. smatraju se brodovima niskog rizika.

iii. Brodovi kojima nije zabranjena plovidba u razdoblju iz Priloga II. smatraju se brodovima niskog rizika.

Parametri rizika kombiniraju se ponderiranjem, čime se odražava relativni utjecaj pojedinog parametra na ukupnu rizičnost broda da bi se odredili sljedeći profili rizičnosti broda:

* brod visokog rizika,
* brod srednjeg rizika,
* brod niskog rizika.

Pri određivanju ovih profila rizičnosti veća se važnost pridaje parametrima vrste broda, rezultata države zastave, priznate organizacije i rezultata kompanije.

* 1. Okolišni parametri

i. Pokazatelj intenziteta emisija ugljika broda: smatra se da brodovi kategorije D-E predstavljaju viši rizik.

ii. Brodovi kojima je tijekom inspekcijskog pregleda ili inspekcijskih pregleda u razdoblju iz Priloga II. utvrđen manji broj nedostataka od broja u odnosu na konvencije MARPOL, AFS, BWMC, CLC 92, konvenciju o pogonskom ulju i konvencija iz Nairobija navedenih u Prilogu II. smatraju se brodovima niskog rizika.

PRILOG II.

**OBRAZAC PROFILA RIZIČNOSTI BRODA**

**(naveden u članku 10. stavku 2.)**

|  |  |
| --- | --- |
|  | Profil |
| Brod visokog rizika (HRS) | Brod srednjeg rizika (SRS) | Brod niskog rizika (LRS) |
| Opći parametri | Kriteriji | Ponderirani bodovi | Kriteriji | Kriteriji |
| 1 | Vrsta broda | Tanker za kemikalije Tanker za plinTanker za ulje Brod za rasute terete Putnički brod | 1 | brod ni visokog ni niskog rizika | Sve vrste |
| 2 | Starost broda | sve vrste > 12 g. | 1 | Sve starosti |
| 3a | Zastava |  Loš rezultat | 2 | Dobar rezultat |
| 3b | Svi su instrumenti IMO-a navedeni u članku 2. ratificirani  | — | — | ⁪Da |
| 3c |  | e-svjedodžba | Statutarne svjedodžbe digitalno se prenose u informacijski sustav |  |  |
| 4a | Priznata organizacija | Rezultati | H | — | — | Dobri |
| M | — | — | — |
| L | Loši | 1 | — |
| VL | Vrlo loši | — |
| 4b | Priznata od EU-a | — | — | ⁪Da |
| 5 | Kompanija | Rezultati | H | — | — | Dobri |
| M | — | — | — |
| L | Loši | 2 | — |
| VL | Vrlo loši | — |
| Povijesni parametri |  |  |
| 6 | Broj nedostataka utvrđenih pri svakom inspekcijskom pregledu u prethodnih 36 mjeseci | Nedostaci | > 6 u jednom od inspekcijskih pregleda | — | ≤ 5 pri svakom inspekcijskom pregledu (pri čemu je najmanje jedan inspekcijski pregled obavljen u prethodnih36 mjeseci) |
| 7 | Broj zabrana plovidbe u prethodnih 36 mjeseci | Zabrane plovidbe | ≥ 2 zabrane plovidbe | 1 | Nijedna zabrana plovidbe |
| Okolišni parametri |  |  |
| 8 | Pokazatelj intenziteta ugljika (CII) | Ocjena | D-E | 1 |  |  |
| 9 | Broj nedostataka u odnosu na konvencije MARPOL, AFS, BWM, CLC 92, konvenciju o pogonskom ulju i konvencija iz Nairobija zabilježenih pri svakom inspekcijskom pregledu u prethodnih 36 mjeseci | Nedostaci | > 3 u jednom od inspekcijskih pregleda | 1 |  |  |

HRS su brodovi koji ispunjavaju kriterije do ukupne vrijednosti 5 ili više ponderiranih bodova. LRS su brodovi koji ispunjavaju sve kriterije parametara niskog rizika.

SRS su brodovi koji nisu ni HRS ni LRS.

PRILOG III.

„**Prilog IV.**

**POPIS SVJEDODŽBI I DOKUMENATA**

**(naveden u članku 13. stavku 1.)**

Dio A Popis svjedodžbi i dokumenata koje je, u mjeri u kojoj je to primjenjivo, potrebno provjeriti kao najmanji uvjet tijekom inspekcijskog pregleda iz stavka 2.2.3. (prema potrebi):

1. međunarodna svjedodžba o baždarenju;

2. izvješća prethodnih inspekcijskih pregleda u okviru nadzora države luke;

3. svjedodžba o sigurnosti putničkog broda (SOLAS 1974., pravilo I/12);

4. svjedodžba o sigurnosti konstrukcije teretnog broda (SOLAS 1974., pravilo I/12);

5. svjedodžba o sigurnosti opreme teretnog broda (SOLAS 1974., pravilo I/12);

6. svjedodžba o sigurnosti radiouređaja teretnog broda (SOLAS 1974., pravilo I/12);

7. svjedodžba o sigurnosti teretnog broda (SOLAS 1974., pravilo I/12);

8. svjedodžba o oslobađanju (SOLAS 1974., pravilo I/12);

9. dokument o najmanjem broju članova posade za sigurnu plovidbu (SOLAS 1974., pravilo V/14.2);

10. međunarodna svjedodžba o teretnim linijama (1966.) (LLC 66/88, članak 16.1.);

11. međunarodna svjedodžba o oslobađanju u svezi teretne linije (LLC 66/88, članak 16. stavak 2.);

12. međunarodna svjedodžba o sprečavanju onečišćenja uljem (MARPOL, Prilog I., pravilo 7.1.);

13. međunarodna svjedodžba o sprečavanju onečišćenja pri prijevozu štetnih razlivenih tekućina (NLS) (MARPOL, Prilog II., pravilo 9.1);

14. međunarodna svjedodžba o sprečavanju onečišćenja sanitarnim otpadnim vodama (ISPPC) (MARPOL, Prilog IV., pravilo 5.1., MEPC.1/Circ.408);

15. međunarodna svjedodžba o sprečavanju onečišćenja zraka (IAPPC) (MARPOL, Prilog VI. pravilo 6.1);

16. međunarodna svjedodžba o energetskoj učinkovitosti (MARPOL, Priloga VI., pravilo 6.);

17. međunarodna svjedodžba za upravljanje balastnim vodama (IBWMC) (BWMC članak 9. stavak 1. točka (a) i pravilo E-2);

18. međunarodna svjedodžba o sustavu protiv obrastanja (svjedodžba IAFS) (AFS 2001., Prilog 4., pravilo 2.);

19. izjava o AFS-u (AFS 2001., Prilog 4., pravilo 5.);

20. međunarodna svjedodžba o sigurnosnoj zaštiti broda (ISSC) ili privremena međunarodna svjedodžba o sigurnosnoj zaštiti broda (ISPS Pravilnik, dio A/19 i dodaci);

21. svjedodžbe za zapovjednike, časnike ili niže članove posade izdane u skladu s Konvencijom STCW (članak VI. STCW-a, pravilo I/2 i odjeljak A-I/2 Kodeksa STCW);

22. preslika potvrde o usklađenosti ili preslika privremene potvrde o usklađenosti izdane u skladu s Međunarodnim kodeksom upravljanja sigurnošću za siguran rad brodova i za sprečavanje zagađivanja (DoC) ISM kodeks (SOLAS, pravilo IX/4.2, ISM kodeks, stavci 13. i 14.);

23. svjedodžba o upravljanju sigurnošću ili privremena svjedodžba o upravljanju sigurnošću izdana u skladu s Međunarodnim kodeksom upravljanja sigurnošću za siguran rad brodova i za sprečavanje zagađivanja (SMC) (SOLAS 1974., pravilo IX/4.3, ISM kodeks, stavci 13. i 14.);

24. međunarodna svjedodžba o sposobnosti za prijevoz ukapljenih plinova u razlivenom stanju ili svjedodžba o sposobnosti za prijevoz ukapljenih plinova u razlivenom stanju, ovisno o tome što je primjereno (Kodeks IGP-a, pravilo 1.5.4. ili Kodeks GC, pravilo 1.6.);

25. međunarodna svjedodžba o sposobnosti za prijevoz opasnih kemikalija u razlivenom stanju ili svjedodžba o sposobnosti za prijevoz opasnih kemikalija u razlivenom stanju, ovisno o tome što je primjereno (Kodeks IPC-a, pravilo 1.45.4. i Kodeks BCH, pravilo 1.6.3.); 26 INF (Međunarodni kodeks o sigurnom prijevozu pakiranog ozračenog nuklearnog goriva, plutonija i visoko radioaktivnog otpada na brodovima) Potvrda o prikladnosti (pravilo VII/16SO-a i Kodeks INF reg.1.3);

26. INF (Međunarodni kodeks o sigurnom prijevozu pakiranog ozračenog nuklearnog goriva, plutonija i visoko radioaktivnog otpada na brodovima) svjedodžba o sposobnosti (SOLAS, pravilo VII/16 i Kodeks INF reg. 1.3);

27. polica osiguranja ili neko drugo financijsko jamstvo u pogledu građanske odgovornosti za štetu od onečišćenja uljem (CLC 69/92, članak VII.2);

28. polica osiguranja ili drugo financijsko jamstvo u pogledu građanske odgovornosti za štetu zbog onečišćenja pogonskim uljem (BUNKERS 2001, članak 7.2);

29. polica osiguranja ili drugo financijsko jamstvo u pogledu odgovornosti za uklanjanje podrtina (uklanjanje podrtina, članak 12.);

30. svjedodžba o sigurnosti brzog plovila i dozvola za rad brzog plovila (SOLAS 1974., pravilo X/3.2 i Kodeks HSC 94/00 pravila 1.8.1. i 1.9.);

31. potvrda o usklađenosti s posebnim zahtjevima za brodove koji prevoze opasne tvari (SOLAS 1974., pravilo II-2/19.4);

32. potvrda o sposobnosti broda za krcanje žita u rasutom stanju (SOLAS 1974., pravilo VI/9, Međunarodni kodeks o sigurnom prijevozu žitarica u rasutom stanju, odjeljak 3.);

33. potvrda o sukladnosti programa procjene stanja (CAS), završno izvješće i evidencija CAS-a (MARPOL Prilog I., pravila 20. i 21., rezolucija MEPC.94(46), kako je izmijenjena rezolucijama MEPC.99(48), MEPC.112(50), MEPC.131(53), MEPC.155(55) i MEPC.236(65));

34. trajni zapis o brodu (SOLAS 1974., pravilo XI-1/5);

35. knjiga o uljima, dijelovi I. i II. (MARPOL, Prilog I., pravila 17. i 36.);

36. knjiga o teretu (MARPOL, Prilog II., pravilo 15.);

37. knjiga o smeću, dijelovi I. i II. (MARPOL, Prilog V., pravilo 10.3.), (MARPOL, Prilog V., pravilo 10.);

38. plan upravljanja smećem (MARPOL, Prilog V., pravilo 10., rezolucija MEPC.220(63));

39. očevidnik i zapisi o razini i uključenom/isključenom stanju brodskih dizelskih motora (MARPOL, Prilog VI., pravilo 13.5.3.);

40. očevidnik o preklopnom uređaju za loživo ulje (MARPOL, Prilog VI., pravilo 14.6.);

41. knjiga o tvarima koje oštećuju ozonski sloj (MARPOL, Prilog VI., pravilo 12.6.);

42. knjiga o balastnim vodama (BWRB) (BWMC, članak 9. stavak 1. točka (b) i pravilo B-2);

43. ugrađeni sustavi za gašenje požara plinom – svjedodžba o oslobađanju za prostore za teret i svi popisi tereta (SOLAS 1974., pravilo II-2/10.7.1.4.);

44. manifest opasne robe ili plan slaganja tereta (SOLAS 1974., pravila VII/4 i VII/7-2, MARPOL, Prilog III. pravilo 54.);

45. za tankere za ulje, zapis o sustavu nadzora i upravljanja ispuštanjem ulja za posljednje putovanje u balastu (MARPOL, Prilog I., pravilo 31.2);

46. plan suradnje u traganju i spašavanju za putničke brodova na redovitim linijama (SOLAS 1974., pravilo V/7.3.);

47. za putničke brodove, popis operativnih ograničenja (SOLAS 1974., pravilo V/30.2);

48. nautičke karte i nautičke publikacije (SOLAS 1974., pravila V/19.2.1.4 i V/27);

49. evidencija sati odmora i tablica rasporeda rada na brodu (Kodeks STCW, odjeljak A-VIII/1.5. i 1.7., Konvencija ILO-a br. 180, članak 5.7., članak 8.1. i MLC iz 2006., standard A.2.3.10. i A.2.3.12.);

50. dokaz o prostorijama strojeva (UMS) bez nadzora posade (SOLAS 1974., pravilo II-I/46.3.);

51. potvrde koje se zahtijevaju u skladu s Direktivom 2009/20/EZ Europskog parlamenta i Vijeća od 23. travnja 2009. o osiguranju brodovlasnika za pomorska potraživanja;

52. potvrda koja se zahtijeva u skladu s Uredbom (EZ) br. 392/2009 Europskog parlamenta i Vijeća od 23. travnja 2009. o odgovornosti prijevoznika u prijevozu putnika morem u slučaju nesreća;

53. svjedodžba o popisu opasnih materijala ili potvrda o sukladnosti, u skladu s Uredbom (EU) br. 1257/2013 Europskog parlamenta i Vijeća; i

54. dokument o usklađenosti izdan u skladu s Uredbom (EU) 2015/757 Europskog parlamenta i Vijeća od 29. travnja 2015. o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji te o izmjeni Direktive 2009/16/EZ.

Dio B Popis drugih svjedodžbi i dokumenata koje se, u mjeri u kojoj je to primjenjivo, moraju nalaziti na brodu (prema potrebi):

1. konstrukcijski nacrti (SOLAS, pravilo II-1/3-7);

2. dokumentacija o konstrukciji broda (SOLAS, pravilo II-1/3-10);

3. knjižica i informacije o manevriranju (SOLAS, pravilo II-1/28);

4. informacije o stabilnosti (SOLAS, pravila II-1/5 i II-1/5-1 i LLC 66/88, pravilo 10);

5. informacije o pregrađivanju i stabilnosti (MARPOL, Prilog I. pravilo 28.);

6. planovi i knjižice u slučaju oštećenja (SOLAS, pravilo II-1/19, MSC.1/Circ.1245);

7. priručnik za pristup brodskoj strukturi (SOLAS, pravilo II-1/3-6);

8. mape izvještaja o pregledu (za brodove za rasuti teret ili tankere za ulje) (SOLAS, pravilo XI-1/2 i Kodeks ESP iz 2011., točke 6.2. i 6.3. Priloga A, dio A i dio B, te Prilog B, dio A i dio B);

9. priručnik za slaganje i pričvršćivanje tereta (SOLAS, pravilo VI/5.6 i VII/5, MSC.1/Circ.1353/rev.1);

10. knjiga broda za rasute terete (SOLAS, pravilo VI/7.2 i XII/8, Kodeks BLU);

11. plan ukrcavanja/iskrcavanja tereta za brodove za rasute terete (SOLAS, pravilo VI/7.3);

12. podaci o teretu (SOLAS, pravilo VI/2 i XII/10, MSC/Circ.663);

13. plan/priručnik protupožarne zaštite (SOLAS, reg. II-2/15.2.4 i II-2/15.3.2);

14. priručnik o radnim postupcima za zaštitu od požara (SOLAS, pravilo II-2/16.2);

15. priručnik za obuku o zaštiti od požara (SOLAS, pravilo II-2/1 5.2.3.);

16. priručnik za osposobljavanje (SOLAS, pravilo III/35);

17. osposobljavanje na brodu, vježbe i evidencije o održavanju (SOLAS, pravilo II-2/15.2.2.5 i III/19.3 i III/19.5 i III/20.6 i III/20.7);

18. prilagođeni planovi i postupci spašavanja osoba iz vode (SOLAS, pravilo III/17-1, MSC.346(91), MSC.1/Circ.1447);

19. sustav za podršku odlučivanju za zapovjednike (putnički brodovi) (SOLAS, pravilo III/29);

20. Međunarodni signalni kodeks i primjerak sveska III. Priručnika IAMSAR (SOLAS, pravilo V/21);

21. zapisi o navigacijskim aktivnostima (SOLAS, pravilo V/26 i V/28.1);

22. plan sigurnosne zaštite broda i pripadajući zapisi (SOLAS, pravilo XI-2/9 i Kodeks ISPS, dijelovi A/9 i 10);

23. međunarodna svjedodžba o sprečavanju zagađivanja zraka za stroj (EIAPPC) (Tehnički kodeks NOX iz 2008., pravilo 2.1.1.1.);

24. tehnička dokumentacija EEDI (MARPOL, Prilog VI., pravilo 20.);

25. tehnička dokumentacija (Tehnički kodeks NOX iz 2008., pravilo 2.3.4.);

26. knjiga o parametrima motora (Tehnički kodeks NOX, pravilo 2.3.7.);

27. certifikat o homologaciji tipa opreme za spaljivanje (MARPOL, Prilog VI., pravilo 16.6.);

28. proizvođačeve upute za uporabu opreme za spaljivanje (MARPOL, Prilog VI., pravilo 16.7.);

29. postupak zamjene loživog ulja za zamjenu loživog ulja (MARPOL, Prilog VI., pravilo 14.6.);

30. dostavnice za gorivo i reprezentativni uzorak (MARPOL, Prilog VI., pravilo. 18.6. i 18.8.1.);

31. plan hitnih mjera u slučaju onečišćenja uljem (MARPOL, Prilog I., pravilo 37.1., rezolucija MEPC.54(32), kako je izmijenjena rezolucijom MEPC.86(44));

32. plan hitnih mjera u slučaju onečišćenja mora štetnim razlivenim tekućinama (MARPOL, Prilog II., pravilo 17.);

33. plan za upravljanje energetskom učinkovitošću broda (MARPOL, Prilog VI., pravilo 22, MEPC.1/Circ795);

34. plan prijenosa s broda na brod i evidencije prijenosa s broda na brod (MARPOL, Prilog I., pravilo 41.);

35. priručnik za postupke i mehanizme (tankeri za kemikalije) (MARPOL, Prilog II., pravilo 14.1., rezolucija MEPC.18(22), kako je izmijenjena rezolucijom MEPC.62(35));

36. plan upravljanja hlapivim organskim spojevima (MARPOL, Prilog VI., pravilo 15.6.);

37. plan upravljanja balastnim vodama (BWMP) (BWMC, pravilo B-1, rezolucija MEPC.127(53));

38. izvješće o ispitivanju sukladnosti opreme LRIT (SOLAS, pravilo V/19-1.6, MSC.1/Circ.1307);

39. preslika potvrde o sukladnosti koju izdaje ispitni laboratorij, u kojoj se navode datum sukladnosti i primjenjivi standardi učinkovitosti VDR-a (uređaj za snimanje podataka o putovanju) (SOLAS, pravilo V/18.8);

40. izvješće o ispitivanju sustava automatske identifikacije (AIS) (SOLAS, pravilo V/18.9, MSC.1/Circ.1252);

41. izvješće o ispitivanju buke (SOLAS, pravilo II-1/3-12);

42. priručnik za praćenje i kontrolu ispuštanja ulja (ODMC) (MARPOL, Prilog I. točka 31., rezolucija A.496(XII), rezolucija A.586 (14), kako je izmijenjena rezolucijom MEPC.24(22), rezolucija MEPC.108(49), kako je izmijenjena rezolucijom MEPC.240(65));

43. priručnik za ispiranje sirovom naftom i opremu (MARPOL, Prilog I., pravilo 35, rezolucija MEPC.81(43));

44. sigurnosno-tehnički listovi materijala (MSDS) (SOLAS, pravilo VI/5-1, MSC.286(86));

45. zapis o AFS-u (AFS 2001., Prilog 4., pravilo 2.);

46. tehnička dokumentacija o premazu (SOLAS, pravilo II-1/3-2); i

47. planovi održavanja (SOLAS, pravilo II-2/14.2.2., II-2/14.3. i II-2/14.4).

Kao referencija:

1. upisni list ili druga isprava o državnoj pripadnosti (UNCLOS, članak 9.1.2.);

2. svjedodžbe o čvrstoći brodskog trupa i strojnih uređaja, koje izdaje odgovarajuće klasifikacijsko društvo (zahtijeva se samo ako brod održava klasu pri klasifikacijskom društvu);

3. knjiga o opremi za rukovanje teretom (Konvencija ILO-a br. 32, članak 9.2. stavak 4. i Konvencija ILO-a br. 125, članak 25.);

4. svjedodžbe o opremi za ukrcaj i iskrcaj (Konvencija ILO-a br. 134, članak 4.3. točka (e) i Konvencija ILO-a br. 32, članak 9. stavak 4.);

5. zdravstvene svjedodžbe (Konvencija ILO-a br. 73 ili MLC, 2006., standard A1.2)

6. evidencija sati rada i odmora pomoraca (Konvencija ILO-a br. 180, dio II., članak 8.1 ili MLC, 2006., norma A.2.3.12.);

7. svjedodžba o radu pomoraca (MLC, 2006., pravilo 5.1.3.);

8. izjava o svjedodžbi o radu pomoraca (MLC, 2006., pravilo 5.1.3.);

9. deklaracija o zadovoljavanju uvjeta rada pomoraca (DMLC) na brodu (dijelovi I. i II.) (MLC, 2006., pravilo 5.1.3.);

10. ugovori o radu pomorca (MLC, 2006., norma A 2.1);

11. polica osiguranja ili financijsko jamstvo za repatrijaciju pomoraca (MLC, 2006., pravilo 2.5); i

12. polica osiguranja ili financijsko jamstvo za odgovornost brodovlasnika (MLC, 2006., pravilo 4.2.).”

PRILOG IV.

„PRILOG VI.

POSTUPCI ZA NADZOR BRODOVA

(naveden u članku 15. stavku 1.)

Prilog I. Pariškom memorandumu, „Postupci nadzora države luke”, te sljedeće upute iz Pariškog memoranduma, u ažuriranim verzijama:

PSCC Tehničke upute

* PSCC41-2008-07 Kodeks ponašanja,
* PSCC53-2020-08 Definicije i kratice,

Opći Pariški memorandum o suglasnosti

* PSCC54-2021-03 Vrsta inspekcijskog pregleda,
* PSCC55-2022-10 Zabrana plovidbe i poduzete mjere,
* PSCC55-2022-08 Predložak obrazaca,
* PSCC52-2019-05 Operativna kontrola,
* PSS43-2010-11 Izuzeća države zastave,
* PSCC48-2015-09 Odgovornost priznate organizacije,
* PSCC51 Zabrana operacija,
* PSCC49-2016-11 Test ispada električnog sustava,
* PSCC53-2020-06 Odbijanje uplovljavanja (zabrana),
* PSCC50-2017-12 Konstrukcija brodova za rasuti teret/tankera za ulje,
* PSCC43-2010-06 Smještaj na suhi dok,
* PSCC53-2020-11 Dopuštanje jednog putovanja do remontnog brodogradilišta zbog nedostataka povezanih sa „slučajnim oštećenjima”,

Konvencija SOLAS

* PSCC55-2022-09 Kodeks ISM,
* PSCC54-2021-02 Kodeks ISPS,
* PSCC51-2018-12 ECDIS,
* PSCC43-2010-32 VDR (uređaji za snimanje podataka o putovanju),
* PSCC43-2010-09 Sigurnosno-tehnički listovi materijala,
* PSCC43-2010-21 GMDSS,
* PSCC44-2011-16 Kuke za otpuštanje brodica za spašavanje pri opterećenju,
* PSCC45-2012-10 Stabilnost u slučaju oštećenja na tankerima,
* PSCC55-2022-05 LRIT,
* PSCC43-2010-28 Mjerenje debljine ESP/CAS,
* PSCC43-2010-29 Mjerenje debljine,
* PSCC51-2018-11 Polarni kodeks,
* PSCC55-2022-02 Kodeks IGF,

Konvencija MARPOL

* PSCC46-2013-18 MARPOL, Prilog I. Separator zauljene vode,
* PSCC43-2010-39 MARPOL, Prilog II. Čišćenje tanka,
* PSCC47-2014-08 MARPOL, Prilog III. IMDG,
* PSCC55-2022-07 MARPOL, Prilog IV. Sanitarne otpadne vode,
* PSCC52-2019-07 MARPOL, Prilog V. Smeće,
* PSCC55-2022-11 MARPOL, Prilog VI. Onečišćenje zraka,
* PSCC43-2010-38 Ispiranje sirovom naftom,
* PSCC44-2011-20 MARPOL, Istraga,
* Međunarodna konvencija o teretnim linijama
* PSCC54-2021-06 Međunarodna konvencija o teretnim linijama,

Konvencija AFS

* PSCC47-2014-13 Sustavi protiv obrastanja,

Konvencija o pogonskom ulju

* PSCC43-2010-08 Konvencija o pogonskom ulju,
* Izdavanje svjedodžbi pomorcima i posadi
* PSCC54-2021-04 Izdavanje svjedodžbi pomorcima i posadi (STCW, MLC i SOLAS),
* Konvencija o upravljanju balastnim vodama
* PSCC51-2018-09 Konvencija o upravljanju balastnim vodama,

Konvencije ILO-a

* PSCC52-2019-10 Konvencija o radu pomoraca, 2006. (MLC),
* PSCC53-2020-14 Sati rada ili odmora i sposobnost za obavljanje dužnosti.”

PRILOG V.

„PRILOG VIII.

ODREDBE POVEZANE S ODBIJANJEM UPLOVLJAVANJA U LUKE I NA SIDRIŠTA UNUTAR UNIJE

(iz članka 16.)

1. Ako su ispunjeni uvjeti navedeni u članku 16. stavku 1., nadležno tijelo luke u kojoj je brodu treći put zabranjena plovidba obavješćuje zapovjednika broda pisanim putem da će se izdati mjera odbijanja uplovljavanja koja postaje primjenjiva odmah nakon što brod isplovi iz luke. Mjera odbijanja uplovljavanja primjenjuje se odmah nakon što brod isplovi iz luke nakon što se otklone nedostaci koji su uzrokovali zabranu plovidbe.
2. Nadležno tijelo šalje presliku mjere o odbijanju uplovljavanja upravi države zastave, relevantnoj priznatoj organizaciji, drugim državama članicama i drugim potpisnicama Pariškog memoranduma, Komisiji i Tajništvu Pariškog memoranduma. Nadležno tijelo bez odlaganja ažurira bazu podataka inspekcijskih pregleda podacima o odbijanju uplovljavanja.
3. Da bi se ukinula mjera odbijanja uplovljavanja, vlasnik ili brodar mora uputiti službeni zahtjev nadležnom tijelu države članice koja je izdala mjeru odbijanja uplovljavanja. Zahtjevu se mora priložiti dokument kojim se dokazuje da brod u potpunosti ispunjava primjenjive odredbe konvencija, koji je izdala uprava države zastave nakon što je inspektor kojeg je propisno ovlastila uprava države zastave obišao brod. Uprava države zastave nadležnom tijelu dostavlja dokaz da je obavljen obilazak broda.
4. Zahtjevu za ukidanje mjere odbijanja uplovljavanja mora se, prema potrebi, priložiti i dokument klasifikacijskog društva koje je klasificiralo brod nakon obilaska inspektora klasifikacijskog društva, kojim se dokazuje da brod ispunjava klasifikacijske standarde koje to društvo propisuje. Klasifikacijsko društvo nadležnom tijelu dostavlja dokaz da je obavljen obilazak broda.
5. Mjera odbijanja uplovljavanja može se ukinuti tek nakon isteka razdoblja iz članka 16. ove Direktive, za što kompanija mora uputiti službeni zahtjev tijelu nadležnom za luku države članice koje je izreklo zabranu te dostaviti dokumente koji se zahtijevaju u stavcima 3. i 4.
6. Takav zahtjev, uključujući potrebne dokumente, mora se podnijeti državi zabrane najmanje mjesec dana prije isteka razdoblja zabrane. Ako se taj rok ne poštuje, može doći do kašnjenja u trajanju do mjesec dana nakon što država zabrane primi zahtjev.
7. U informacijskom sustavu brodu će se dodati odlučujući čimbenik i brod će biti označen kao obvezan podvrgnuti se vrsti inspekcijskog pregleda „prošireni inspekcijski pregled” pri sljedećem pristajanju u luci/na sidrištu u tom području.
8. Nadležno tijelo o svojoj odluci u pisanom obliku obavješćuje i upravu države zastave, relevantno klasifikacijsko društvo, druge države članice, druge potpisnice Pariškog memoranduma, Komisiju i Tajništvo Pariškog memoranduma. Nadležno tijelo dužno je bez odlaganja ažurirati bazu podataka inspekcijskih pregleda podacima o ukidanju mjere odbijanja uplovljavanja.
9. Podaci o brodovima kojima je izdana mjera odbijanja uplovljavanje u luke unutar Unije moraju se staviti na raspolaganje u bazi podataka inspekcijskih pregleda i objaviti u skladu s odredbama iz članka 26. i Priloga XIII.”